Korupcijas novēršanas un apkarošanas birojs

(adrese Brīvības ielā 104 k-2, Rīgā, LV-1001)

#### Iepirkuma komisijas sēdes

### NOSLĒGUMA PROTOKOLS Nr. \_\_

Rīgā

 2017.gada 15.jūnijā

**Iepirkuma nosaukums:** „Par Korupcijas novēršanas un apkarošanas biroja darbinieku veselības apdrošināšanu”

**Iepirkuma metode:** Publisko iepirkumu likuma 8.panta septītās daļas kārtībā

**Iepirkuma identifikācijas Nr.:** KNAB 2017/14

**Pasūtītāja nosaukums:** Korupcijas novēršanas un apkarošanas birojs

**Iepirkums izsludināts KNAB mājaslapā:**  26.05.2017.

# Iepirkuma komisijas sastāvs un tās izveidošanas pamatojums:

# Saskaņā ar KNAB priekšnieka p.i. 23.05.2017. rīkojumu Nr.1-1/37 “Par iepirkuma komisijas izveidi iepirkuma „Par Korupcijas novēršanas un apkarošanas biroja darbinieku veselības apdrošināšanu” veikšanai un 2017.gada 7.jūnija rīkojumu Nr.1-1/49 “Par grozījumiem Biroja 2017.gada 23.maija rīkojumā Nr.1-1/37 “Par iepirkuma komisijas izveidi iepirkuma “Par Korupcijas novēršanas un apkarošanas biroja darbinieku veselības apdrošināšanu” veikšanai.

**Komisijas priekšsēdētāja:** Finanšu nodaļas galvenā speciāliste (darbības nodrošinājuma un iepirkuma jautājumos) **I.A.Dementjeva**

**Komisijas locekļi:** Finanšu nodaļas galvenā speciāliste **S.Lapiņa**

 Galvenā speciāliste Nr.**065**

 Galvenais speciālists Nr.**011**

**I Vispārīgā informācija**

Korupcijas novēršanas un apkarošanas birojs (turpmāk - Birojs) organizē iepirkumu:

1. **Iepirkuma nosaukums:**

“Par Korupcijas novēršanas un apkarošanas biroja darbinieku veselības apdrošināšanu”.

1. **Iepirkuma identifikācijas numurs:**

KNAB 2017/14

1. **Iepirkuma pasūtītājs:**

Korupcijas novēršanas un apkarošanas birojs.

1. **Iepirkuma veids:**

Publisko iepirkumu likuma 9.panta kārtībā.

1. **CPV-kods:**

66512200-4

1. **Iepirkuma apraksts:**

Korupcijas novēršanas un apkarošanas biroja darbinieku veselības apdrošināšana, saskaņā ar Pasūtītāja iepirkuma prasībām (turpmāk - Iepirkuma prasības).

1. **Paredzamais līguma darbības laiks:**

No 2017.gada 18.jūnija - 1 (viens) gads vai līdz līgumsummas 32000,00 EUR bez pievienotās vērtības nodokļa (PVN) sasniegšanai.

1. **Paredzamā līgumcena (bez PVN)**:

32000,00 EUR bez pievienotās vērtības nodokļa (PVN).

1. **Kontaktpersonas:**

Inese Agnese Dementjeva, tālrunis: 67356178, e-pasts: dn@knab.gov.lv.

1. **Piedāvājuma izvēles kritērijs**:

 Atbilstība visām iepirkuma prasībām un saimnieciski izdevīgākais piedāvājums.

**II Iepirkuma priekšmetam izvirzītās prasības**

1. **Iepirkuma priekšmeta apraksts:**
	1. **Iepirkuma priekšmets** ir Korupcijas novēršanas un apkarošanas biroja darbinieku veselības apdrošināšana, kas darbojas 24 stundas diennaktī un ir spēkā visā Latvijas Republikas teritorijā (turpmāk tekstā - Pakalpojums).
	2. **Iepirkuma priekšmeta apraksts:**

 Iepirkuma priekšmets sastāv no apdrošināšanas:

* + 1. pamatprogrammas (ambulatorā palīdzība, stacionārā palīdzība);
		2. izvēles papildprogrammas (zobārstniecība, medikamentu iegāde, optika, sports);
		3. programmas Pasūtītāja darbinieku radiniekiem (bez vecuma ierobežojuma).

Papildprogrammas, kā arī programmas radiniekiem, Pasūtītāja darbiniekiem ir tiesības izvēlēties brīvprātīgi un tās darbinieki apmaksās no personīgajiem līdzekļiem, Pasūtītājam esot kā starpniekam. Pasūtītājs līdz iepirkuma līguma noslēgšanai neprognozē darbinieku skaitu atsevišķām papildprogrammām vai to kopumam. Darbinieku, kas izvēlēsies minēto papildprogrammu vai programmu radiniekiem, skaits var mainīties uz līguma noslēgšanas brīdi. Izvēles programmu saņemšanai darbinieki pieteiksies 20 (divdesmit) kalendāro dienu laikā pēc iepirkuma līguma noslēgšanas.

Izvēles papildprogrammu un programmas radiniekiem (prasību 11.2.2.un 11.2.3.apakšpunkts) darbinieki iegādājas par saviem personīgajiem finanšu līdzekļiem.

**NB! Iepirkuma komisija vērtēs tikai pamatprogrammas tehnisko piedāvājumu.**

* 1. Pretendents veselības apdrošināšanas pakalpojumu apraksta skaidri un nepārprotami, norādot pakalpojumu atšifrētu limitu, **apakšlimitu un atlaižu lielumu, bez ietvertiem/slēptiem ierobežojumiem.**
	2. Visas šaubas, kas izriet no Pretendenta iepirkuma prasību 11.3.punkta neievērošanas, noslēdzot Līgumu par apdrošināšanas pakalpojumu sniegšanu ar Iepirkuma uzvarētāju, tiks tulkotas par labu Pasūtītājam.
	3. Ja ar Pretendentu iepirkuma rezultātā tiek noslēgts līgums par darbinieku veselības apdrošināšanas pakalpojumu sniegšanu un Līgumā iekļautie nosacījumi satur slēptus ierobežojumus, nosacījumus, kas ir mazāk labvēlīgi nekā Pasūtītāja Iepirkuma prasībās noteiktās un/vai Pretendenta piedāvājumā norādītās, spēkā ir Pasūtījuma iepirkuma prasībās noteiktās un/vai Pretendenta piedāvājumā norādītās.
	4. Pretendents iesniedz piedāvājumu par visu iepirkuma priekšmetu kopumā.
	5. Pretendents iesniedz piedāvājumu par iepirkuma priekšmetu vienā variantā.
	6. Iepirkuma priekšmeta apjoms:

11.8.1. Veselības apdrošināšana 150 Pasūtītāja darbiniekiem (apdrošināmo personu skaits pēc apdrošināšanas līguma noslēgšanas var mainīties atbilstoši Pasūtītāja strādājošo darbinieku skaitam, taču ne vairāk par 15% no šajā punktā minētā darbinieku skaita);

11.8.2. Pretendenta iesniegtais piedāvājums nedrīkst pārsniegt gada prēmiju 213,43 EUR (divi simti trīspadsmit euro, 43 centi) vienam darbiniekam pamatprogrammai.

11.8.3. Kopējais pamatprogrammas minimālais atlīdzības limits ir ne mazāk kā 1350,00 EUR (viens tūkstotis trīs simti piecdesmit euro, 00 centi) katram darbiniekam.

11.8.4. Pamatprogrammā ietilpst:

11.8.4.1. Stacionārā palīdzība;

11.8.4.2. Ambulatorā palīdzība.

11.9. Līguma izpildes laiks - apdrošināšanas periods - 1 (viens) gads.

11.10. Līguma izpildes vieta - Latvijas Republikas teritorija.

**12.Piedāvājuma iesniegšanas termiņš un vieta:**

12.1. Piedāvājuma iesniegšanas termiņš: līdz **7.jūnijam plkst.10.00.**

12.2. Piedāvājumu var saņemt:

12.2.1. personīgi Korupcijas novēršanas un apkarošanas birojā, Brīvības ielā 104 k-2, Rīgā, LV-1001, **iepriekš sazinoties ar kontaktpersonu**;

12.2.2. elektroniski - nosūtot elektronisko pieprasījumu uz 9.punktā norādīto e-pastu.

12.3. Piedāvājumu var iesniegt:

12.3.1. elektroniski, kas parakstīti ar drošu elektronisku parakstu un satur laika zīmogu, atbilstoši 19.3.punktā noteiktajam, nosūtot uz e-pasta adresi: piedavajumi@knab.gov.lv;

12.3.2. pa pastu uz adresi Brīvības ielā 104, k-2, Rīgā, LV-1001;

12.3.3. personīgi Korupcijas novēršanas un apkarošanas birojā, Brīvības ielā 104 k-2, Rīgā, LV-1001, 1.stāvā Lietvedībā, **iepriekš sazinoties ar kontaktpersonu**, darba dienās no plkst.8:30 līdz plkst.12:00 un no plkst.12:30 līdz plkst.17:00. Pasta sūtījumam jābūt saņemtam Birojā līdz 12.1.punktā norādītajam Piedāvājuma iesniegšanas termiņa beigām.

12.4. Piedāvājuma derīguma termiņš:

 Pretendenta iesniegtais piedāvājums ir spēkā, t.i., saistošs iesniedzējam, līdz iepirkuma līguma noslēgšanai vai līdz dienai, kad iepirkums ir pārtraukts vai noslēdzies bez rezultātiem.

**13.Piedāvājuma noformējums:**

13.1. Piedāvājums jāsagatavo atbilstoši Iepirkuma prasību pielikumiem.

13.2. Piedāvājums jāiesniedz slēgtā aploksnē, uz tās norādot:

13.2.1.pretendenta nosaukums, juridiskā adrese un reģistrācijas numurs;

13.2.2.atzīme „Piedāvājums iepirkumam „Par Korupcijas novēršanas un apkarošanas biroja darbinieku veselības apdrošināšanu**”** (iepirkuma identifikācijas numurs: KNAB 2017/14)”.

13.3.Pasūtītāja pārstāvis piedāvājumu neatvērtu atdod vai nosūta tā iesniedzējam, ja:

13.3.1.piedāvājums neatbilst 13.2.punktā minētajām prasībām;

13.3.2.piedāvājums tiek iesniegts pēc 12.1.punktā norādītā piedāvājuma iesniegšanas termiņa beigām.

13.4.Piedāvājums sastāv no:

13.4.1.pieteikuma dalībai iepirkumā Pieteikuma formas (1.pielikums) ar pretendentu atlases dokumentiem;

13.4.2.Tehniskās specifikācijas un tehniskā piedāvājuma (2.pielikums);

13.4.3.Finanšu piedāvājuma (3.pielikums).

* 1. Piedāvājums jāiesniedz par visu apjomu.
	2. Piedāvājuma variantus nedrīkst iesniegt.
1. **Prasības pretendentam:**
	1. Pretendents ir reģistrēts Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām.
	2. Pretendentam ir atbilstošas un spēkā esošas atļaujas (licences) sniegt veselības apdrošināšanas pakalpojumus Latvijas Republikas teritorijā.
	3. Pretendents ir sniedzis pakalpojumu minētajā jomā vēl vismaz 2 (diviem) pakalpojuma ņēmējiem, kuru apdrošināto darbinieku skaits ir līdzīgs, bet nav mazāks par iepirkuma priekšmeta apjomu.
	4. Pretendents nodrošina iespēju saņemt pakalpojumus ārstniecības iestādē, atlīdzinot summu, kas samaksāta par apdrošināšanas programmās iekļautajiem pakalpojumiem.
2. **Pretendenta izslēgšanas nosacījumi:**
	1. Pasūtītājs izslēdz pretendentu no dalības iepirkumā jebkurā no šādiem gadījumiem:
		1. Pretendents nav pildījis ar Pasūtītāju noslēgtu iepirkuma līgumu vai vispārīgo vienošanos, un Pasūtītājs ir izmantojis vispārīgās vienošanās nosacījumos paredzētās tiesības vienpusēji atkāpties no vispārīgās vienošanās, izņemot, ja no vienošanās vienpusējas atkāpšanās brīža līdz piedāvājuma iesniegšanas dienai ir pagājuši 12 mēneši;
		2. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		3. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150,00 EUR;
3. **Pretendentam jāiesniedz šāda informācija:**
	1. Pretendenta parakstīta pieteikuma forma (Iepirkuma prasību 1.pielikums) dalībai iepirkumā. Ja piedāvājumu iesniedz personu apvienība, visi apvienības dalībnieki paraksta pieteikumu.
	2. Pretendenta parakstīta Tehniskā specifikācija un tehniskais piedāvājums (Iepirkuma prasību 2.pielikums). Ja piedāvājumu iesniedz personu apvienība, visi apvienības dalībnieki paraksta pieteikumu.
	3. Pretendenta parakstīts finanšu piedāvājums (Iepirkuma prasību 3.pielikums). Finanšu piedāvājumā līgumcenu norāda euro (EUR) bez pievienotās vērtības nodokļa. Finanšu piedāvājumā jābūt iekļautām visām, t.sk. arī Tehniskajā specifikācijā norādītajām, ar iepirkuma priekšmeta veikšanu saistītajām izmaksām. Ja piedāvājumu iesniedz personu apvienība, visi apvienības dalībnieki paraksta finanšu piedāvājumu.
	4. Brīvas formas apraksts par veikto vismaz 2 (divu) iepirkuma priekšmetā minēto pakalpojumu sniegšanu, neskaitot Pasūtītāju, norādot pakalpojuma sniegšanas laika posmu, apjomu un klientu kontaktpersonas, ar kurām Pasūtītājs nepieciešamības gadījumā var sazināties, lai pārliecinātos par pretendenta profesionālajām spējām.
	5. Spēkā esošas atļaujas (licences) kopija, kas apliecina Pretendenta tiesības sniegt veselības apdrošināšanas pakalpojumus Latvijas Republikas teritorijā.
	6. Ārvalstīs reģistrētam pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto pretendentu reģistrāciju informācija tiks iegūta publiski pieejamā datubāzē.
	7. Ja pretendents ir personu apvienība, tad katrs personu apvienības dalībnieks iesniedz Iepirkuma prasību 16.1. - 16.6.punktos minētos dokumentus. Personu apvienības dalībnieki apliecina atbilstību prasībām atbilstoši katras personas atbildības un dalības apjomam.
	8. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu personu apvienības dalībnieku parakstīta saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota personālsabiedrība saskaņā ar iepirkuma prasību pretendentiem prasībām (iepirkuma prasību 16.10.punkts).
	9. Ja piedāvājumu iesniegusī personu apvienība tiek atzīta par iepirkuma uzvarētāju, tai ir jāparaksta personālsabiedrības līgums. Personālsabiedrības līguma kopija, kā arī personālsabiedrības pārstāvja pilnvara jāiesniedz Pasūtītājam. Pie Iepirkuma līguma parakstīšanas personālsabiedrības pilnvarotajam pārstāvim ir jāiesniedz tās reģistrācijas apliecības kopija, uzrādot oriģinālu.
	10. Iepirkuma līguma slēgšanas tiesību iegūšanai personu apvienībai ir jāveic personālsabiedrības reģistrācija normatīvajos aktos noteiktajā kārtībā 10 (desmit) kalendāro dienu laikā no dienas, kad personu apvienība ir atzīta par uzvarētāju.
	11. Ja piedāvājumu iesniedz personālsabiedrība, tad, lai tā tiktu atzīta par pretendentu iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
	12. Ja pretendents līguma izpildē piesaista personu, uz kuras iespējām pretendents balstās, lai apliecinātu atbilstību kvalifikācijas prasībām, pretendentam ir jāiesniedz apliecinājums vai vienošanās par sadarbību konkrētā Pakalpojuma izpildei.
	13. Ja pretendents līguma izpildē piesaista apakšuzņēmēju, paredzot tam izpildei nodot konkrētu Pakalpojuma daļu un tās vērtība ir 20 procenti no kopējās iepirkuma līgumcenas vai lielāka, pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz iepirkuma īstenošanu un piedalīšanos iepirkuma līguma izpildē, kā arī informāciju par to, kuru Pakalpojuma daļu īstenos apakšuzņēmējs.
4. Finanšu piedāvājums
	1. Finanšu piedāvājumā pretendents norāda cenu euro (EUR) bez pievienotās vērtības nodokļa, aizpildot Finanšu piedāvājuma formu, kas ir Iepirkuma prasību 2.pielikums.
	2. Pretendentam finanšu piedāvājumā ir jāiekļauj visi nodokļi, nodevas, administratīvās izmaksas, veselības apdrošināšanas kartes un citas izmaksas, kas ir saistītas ar pakalpojuma sniegšanas izmaksām, izņemot pievienotās vērtības nodokli.

**18.Piedāvājumu vērtēšana.**

**18.1. Piedāvājuma izvēles kritērijs**

Atbilstība visām iepirkuma prasībām un saimnieciski izdevīgākais piedāvājums.

* 1. **Piedāvājumu vērtēšanas pamatnoteikumi**

18.2.1. Piedāvājumi, kas iesniegti pēc paziņojumā norādītā termiņa, netiks vērtēti un tiks nosūtīti (atdoti) atpakaļ iesniedzējam neatvērti.

18.2.2. Piedāvājumu vērtēšanas laikā iepirkumu komisija pārbauda pretendenta atbilstību visām noteiktajām pretendentu kvalifikācijas un iepirkuma prasībām.

* + 1. Pretendenta atbilstības pārbaudi iepirkumu prasību 15.1.2.punktam un 15.1.3. punktam, iepirkuma komisija veiks saskaņā ar Publisko iepirkumu likuma 9.panta astotās un devītās daļas nosacījumiem, bet 15.1.1.punktam - saskaņā ar Publisko iepirkumu likuma 42.panta otrās daļas 1.punktā noteikto;
		2. Ja pretendents neatbilst kādai no pretendentu atlases prasībām, iepirkuma komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.
	1. **Tehniskā piedāvājuma atbilstības pārbaude**

18.3.1.Iepirkuma komisija novērtē katra tehniskā piedāvājuma atbilstību Tehniskajai specifikācijai un tehniskajam piedāvājumam (2.pielikums).

18.3.2.Jebkuri nosacījumi, izņēmumi un papildu informācija ir iekļaujama Tehniskās specifikācijas un tehniskā piedāvājuma tabulā.

* + 1. Ja pretendents nenodrošina visas tehniskajā specifikācijā minētās prasības, iepirkuma komisija attiecīgo pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

**18.4. Piedāvājuma izvēle**

18.4.1.Iepirkuma komisija pārbauda, vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

18.4.2.Pretendentu atbilstības pārbaudē iepirkuma komisijas vērtē prasībām atbilstošos piedāvājumus pēc saimnieciski izdevīgākā piedāvājuma noteikšanas kritērijiem.

18.4.3.Iepirkuma komisija izvērtē katru piedāvājumu atsevišķi. Par izdevīgāko tiek atzīts piedāvājums, kurš ir saņēmis vislielāko punktu skaitu (S) saskaņā ar pievienoto piedāvājumu vērtēšanas tabulu - 18.5.punkts.

**18.5. Vērtēšanas kritēriju tabula:**

| **Nr.** | **Novērtēšanas objekts un vērtēšanas kritēriji** | **Maksimālais punktu skaits** |
| --- | --- | --- |
| **Cena** | **5** |
| P1. | Kopējā veselības apdrošināšanas pamatprogrammas cena. | 5 |
| **Kvalitāte** | **95** |
| P2. | Piedāvātais līgumorganizāciju tīkls (izkliedētība, daudzums), apmaksa tiešsaistē (online) ar darbinieka individuālo veselības karti. | 15  |
| P3. | Piedāvātās ambulatorās ārstēšanas apdrošinājuma summa un pakalpojumu segums (cenas, pēc kurām tiek apmaksāti pakalpojumi, apmaksājamo un neapmaksājamo pakalpojumu klāsts, apdrošinājumu summu apakšlimiti, izņēmumi un ierobežojumi). | 40 |
| P4. | Piedāvātās stacionārās ārstēšanas apdrošinājuma summa un pakalpojumu segums (cenas, pēc kurām tiek apmaksāti pakalpojumi, apmaksājamo un neapmaksājamo pakalpojumu klāsts, apdrošinājumu summu apakšlimiti, izņēmumi un ierobežojumi).  | 40 |
| **Kopā:** | **100** |

* 1. **Piedāvājumu vērtēšanas princips:**

Veselības apdrošināšanas pamatprogrammas vērtēšanas princips notiek pēc formulas:

S=P1+P2+P3+P4

 kur: S­ – punktu kopsumma

 P – novērtējumā kritērija punktu skaits.

Par kritēriju P1 punkti tiek piešķirti pēc šādas formulas:

P1 = Cmin /Cpiedāvātā \*5,

 kur: Cmin – viszemākā piedāvātā cena;

Cpiedāvātā – pretendenta piedāvātā cena.

Par veselības apdrošināšanas pamatprogrammas cenu tiek uzskatīta pretendenta Finanšu piedāvājuma Tabulas 5.ailes „Kopā” norādītā cena.

* + 1. P2 Kritērijā tiks piešķirti max  7,5 punkti par katru pozīciju:
		2. līgumorganizāciju tīkls (izkliedētība, daudzums);
		3. apmaksa tiešsaistē (online) ar darbinieka individuālo veselības karti.
		4. P3 un P4 kritērijos tiks piešķirti max 10 punkti par katru pozīciju:

 1) cena,

 2) apmaksājamo un neapmaksājamo pakalpojumu klāsts,

 3) apakšlimiti un

 4) izņēmumi un ierobežojumi.

18.6.3. Kritērijos punktus piešķir katrā pozīcijā, izmantojot proporcijas principu, un tiks pielietota šāda formula:

Max \* (x / y) = z, kur

Max – maksimāli iespējamais punktu skaits;

x - matemātiski mazākā skaitliskā vērtība starp visiem piedāvājumiem, ja konkrētajā kritērijā mazāks nozīmē labāk, vai arī vērtība piedāvājumam, kuram aprēķina punktus;

y - matemātiski lielākā skaitliskā vērtība starp visiem piedāvājumiem, ja konkrētajā kritērijā lielāks nozīmē labāk, vai arī vērtība piedāvājumam, kuram aprēķina punktus;

z - attiecīgā piedāvājuma iegūtie punkti.

18.6.4. Par veselības apdrošināšanas pamatprogrammas cenu tiek uzskatīta pretendenta Finanšu piedāvājuma Tabulas 2.ailē norādītā cena.

**19. Informācijas apmaiņas kārtība:**

19.1. Informācijas apmaiņa starp Pasūtītāju un pretendentiem notiek rakstveidā pa pastu, faksu vai elektroniski, ja šis dokuments ir parakstīts ar drošu elektronisko parakstu un nosūtīts uz e-pastu: knab@knab.gov.lv vai nododot personīgi Iepirkuma prasību 11.punktā norādītajā adresē.

19.2. Lai informācija, kas nosūtīta pa faksu, iegūtu likumīgu spēku, tā vienlaikus jānosūta arī pa pastu.

19.3. Elektroniski tiek pieņemti dokumenti no Pretendenta, kas parakstīti atbilstoši Elektronisko dokumentu likumam, saglabājot elektroniskā dokumenta autentiskumu un apstiprinot parakstītāja identitāti.

19.4. Ieinteresēto pretendentu pienākums ir pastāvīgi sekot mājas lapā <https://www.knab.gov.lv/lv/knab/purchases/> publicētajai informācijai par iepirkumu un iekļaut to savā Piedāvājumā. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja interneta mājas lapā <https://www.knab.gov.lv/lv/knab/purchases/>.

**20. Nobeiguma nosacījumi:**

21.1.Informāciju par iepirkumu Pasūtītājs publicē savā mājas lapā <http://www.knab.gov.lv/lv/knab/purchases/>.

**19. Pretendentu nosaukumi, piedāvājumi un to cenas:**

19.1. Iepirkumu komisijas priekšsēdētājas vietniece nosauc pretendentus, kas līdz š.g. 18.maija plkst.10.00, ir iesnieguši piedāvājumus, kā arī piedāvājumu līgumcenu:

|  |  |  |  |
| --- | --- | --- | --- |
| **Nr.****p.k.** | **Pretendenta nosaukums, reģistrācijas Nr.** | **Piedāvājuma iesniegšanas datums un laiks** | **Kopējā apdrošināšanas prēmija (EUR) 150 darbiniekiem** |
| 1. | AAS „Baltijas Apdrošināšanas Nams”, reģ.Nr.40003494976 | 07.06.2017.plkst.09:20 | 31 950.00 |
| 2. | Seesam Insurance AS Latvijas filiāle, reģ.Nr.40103475609 | 07.06.2017. plkst.9.40 | 31 950.00 |

**20.Pretendentu vērtēšana.**

20.1. Komisija 2017.gada 15.jūnija sēdē, apkopojot komisijas locekļu individuālos vērtējumus, izskatot un izvērtējot pretendentu piedāvājumus, konstatēja, ka tie atbilst visām iepirkuma prasībām un ir vērtējami saskaņā ar piedāvājumu vērtēšanas principiem.

20.2. Komisijas locekļi, 2015.gada 15.maija sēdē, vērtējot saimnieciski visizdevīgāko piedāvājumu, un apkopojot komisijas locekļu individuālos vērtējumus pretendentu piedāvājumiem, izmantojot proporcionalitātes principu, proti, matemātiski lielāko skaitlisko vērtību (jeb maksimālo iespējamo iegūstamo punktu skaitu) piešķirot konkrētajam vērtējamajam kritērijam, kura atbilstība novērtēta visaugstāk, savukārt, pārējiem piešķirot punktus dilstošā secībā, un attiecīgi piemērojot vērtēšanas principus (formulu).

20.3.Kopvērtējumā:

1. kvalitātes kritēriju noteikšanā iegūto punktu skaits Seesam Insurance AS Latvijas filiāle ieguva 92,31 punktus, bet AAS „Baltijas Apdrošināšanas Nams” ieguva 77,71 punktus no 95;
2. finansiālajā novērtējumā Seesam Insurance AS Latvijas filiāle un AAS „Baltijas Apdrošināšanas Nams” ieguva 5 punktus no 5;
3. saimnieciski visizdevīgākā piedāvājumā Seesam Insurance AS Latvijas filiāle ieguva 97,31 punktus, bet AAS „Baltijas Apdrošināšanas Nams” ieguva 82,71 punktus no 100 iespējamajiem.

20.4. Kopvērtējumā par uzvarētāju ir atzīstama Seesam Insurance AS Latvijas filiāle, kuras piedāvājums atbilda visām iepirkuma prasībām un bija saimnieciski visizdevīgākais kopvērtējumā iegūstot 97,31 punktus no 100.

20.5. Komisija 2017.gada 15.jūnijā saskaņā ar Publisko iepirkumu likuma 9.pantu pārliecinās, ka pretendentam Seesam Insurance AS Latvijas filiāle nav šajā pantā noteikto ierobežojumu saņemt līguma slēgšanas tiesības ar pasūtītāju.

**21. Lēmums par piedāvājuma izvēli:**

Piešķirt Seesam Insurance AS Latvijas filiāle tiesības slēgt iepirkuma līgumu, jo šī pretendenta iesniegtais piedāvājums atbilst visām iepirkuma prasībām un ir saimnieciski visizdevīgākais.

Pielikumā: 1. KNAB 23.05.2017. rīkojuma Nr.1-1/37 un 07.06.2017.rīkojuma Nr.1-1/49 kopija, katra uz 1 lapas.

 2. KNAB mājaslapā ievietotais paziņojums par plānoto līgumu uz 1 lapas.

3. IUB mājaslapā ievietotais paziņojums par plānoto līgumu uz 4 lapām.

4.Pasūtītāja prasības iepirkumam „Par Korupcijas novēršanas un apkarošanas biroja darbinieku veselības apdrošināšanu” uz 24 lapām.

 5. Apliecinājumi par komisijas locekļu neieinteresētību pretendenta izvēlē vai darbībā uz 9 lapām.

 6. Piedāvājumu iesniegšanas reģistrācijas lapas uz 2 lapām.

7. AAS „Baltijas Apdrošināšanas Nams” piedāvājums uz 60 lapām.

8. Seesam Insurance AS Latvijas filiāle piedāvājums uz 26 lapām.

9. Komisijas locekļu individuālo vērtējumu tabulas un kopsavilkums uz 10 lapām.

10. Saimnieciski izdevīgākā piedāvājuma izvērtēšanas tabula uz 1 lapas.

11. Izziņa no EIS uz 8 lapām.

\_\_\_\_\_\_\_\_\_\_\_\_\_\_\_\_\_\_\_\_\_\_\_ **I.A.Dementjeva**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **S.Lapiņa**

 \_\_\_\_\_\_\_\_\_\_\_\_\_\_\_\_\_\_\_\_\_\_\_ **065**

 \_\_\_\_\_\_\_\_\_\_\_\_\_\_\_\_\_\_\_\_\_\_\_ **011**